उद्धव ठाकरे 'हिंदुत्व' जपण्यासाठी धडपडतायत का?\nभाजपसोबत हिंदुत्वाच्या मुद्द्यावर एकत्र असलेल्या शिवसेनेनं काँग्रेस-राष्ट्रवादीला जवळ केल्यानं राज्यासह देशात राजकीय भूकंप झाला.

धर्मनिरपेक्षता या मूल्यावर आपले पक्ष काम करतात, असं सांगणाऱ्या काँग्रेस-राष्ट्रवादीसोबत जाऊन शिवसेनेची आगामी काळात कोंडी होईल का, हा प्रश्न सहाजिकपणे सध्या चर्चेच्या केंद्रस्थानी आहे. याचाच प्रत्यय मुख्यमंत्रिपदाची शपथ घेतल्यानंतर उद्धव ठाकरेंनी घेतलेल्या दोन्ही पत्रकार परिषदांमधून दिसून आला.

शिवाजी पार्क येथे उद्धव ठाकरे यांनी मुख्यमंत्रिपदाची, तर इतर सहा जणांनी कॅबिनेट मंत्रिपदाची शपथ घेतल्यानंतर काही वेळानं मंत्रिमंडळाची पहिली बैठक पार पडली. त्यानंतर झालेल्या पत्रकार परिषदेत माध्यमांनी उद्धव ठाकरे यांना 'सेक्युलर' शब्दाबाबत प्रश्न विचारला.

महाविकास आघाडीनं जे समान किमान कार्यक्रम जाहीर केला, त्याच्या इंग्रजी आवृत्तीत 'सेक्युलर' शब्द आहे. या पार्श्वभूमीवर उद्धव ठाकरे यांना प्रश्न विचारला गेला, "शिवसेना सेक्युलर झालीय का?" त्यावेळी उत्तर देताना उद्धव ठाकरे यांनी पत्रकारांनाच प्रतिप्रश्न केला. त्यावर "सेक्युलर शब्दाचा अर्थ काय? घटनेत जे आहे ते आहेच," असं म्हणत उद्धव ठाकरेंनी वेळ मारून नेली.

त्यानंतर मुख्यमंत्रिपदाचा पदभार स्वीकारल्यानंतर उद्धव ठाकरे यांनी मंत्रालयात पत्रकारांशी अनौपचारिक गप्पा मारल्या. त्यावेळी उपस्थित पत्रकारानं विचारलं, "तुम्ही जो कुर्ता घातलाय, तो आवडता कलर आहे का?" उद्धव ठाकरे यांनी यावेळी भगव्या रंगाचा कुर्ता परिधान केला होता.

पत्रकाराच्या प्रश्नाला उत्तर देताना उद्धव ठाकरे म्हणाले, "हा जन्मभरचा आवडता रंग आहे आणि हा कुठल्याही लाँड्रीत गेला तरी धुतला जाणार नाही."

अनौपचारिक गप्पांमध्ये बोलताना मुख्यमंत्री उद्धव ठाकरे

उद्धव ठाकरे यांनी मुख्यमंत्रिपदाची शपथ घेताना भगव्या रंगाचा कुर्ता परिधान केला होता. त्यानंतर झालेल्या पत्रकार परिषदेतही ते त्याच भगव्या कपड्यांवर होते. मुख्यमंत्रिपदाचा पदभार स्वाकारण्यासाठी मंत्रालयात आले असतानाही उद्धव ठाकरे भगव्या रंगाचा कुर्ता परिधान केला होता. त्यामुळं काँग्रेस-राष्ट्रवादीसोबत गेल्यानं आपला हिंदुत्वाची ओळख पुसट होऊ नये म्हणून उद्धव ठाकरे धडपडू लागले आहेत का, या प्रश्नाचा आढावा बीबीसी मराठीनं घेतलाय.

'राजकीय नेते प्रतिकांमधून भूमिका पोहोचवण्याचा प्रयत्न करतात'

तत्पूर्वी अशा कपड्यांमधून कुठली एखादी विचारधारा किंवा राजकीय...\n\ntl;dr:
शिवसेना पक्षप्रमुख उद्धव ठाकरे यांनी काँग्रेस आणि राष्ट्रवादीसोबत जात महाराष्ट्रात सत्ता स्थापन केली. मुख्यमंत्रिपदावरून वाद झाल्यानं भाजपसोबतचा त्यांनी तीस वर्षांचा घरोबा तोडला.